Só lyk vooruitsig vir beurtkrag dié naweek(Foto: pixabay) Geen beurtkrag word vir die naweek verwag nie. Eskom het Vrydagmiddag in ’n kort verklaring gesê die kragnetwerk is tans stabiel. Die kragvoorsiener verwag dus nie om beurtkrag oor die naweek toe te pas nie. Eskom het wel daarop gewys dat die kragnetwerk onbetroubaar en kwesbaar bly wat beteken dat beurtkrag indien nodig op kort kennisgewing ingestel kan word. “Ons wil graag die inwoners van Suid-Afrika bedank vir hul samewerking te midde van probleme wat opduik weens die beperkte kragstelsel.”